miten Vastaan lakitiedon tehtävään?

•	Lue tehtävä aluksi huolellisesti ja luo siitä itsellesi kokonaiskuva. 

•	Kirjoita alustava jäsentely tai laadi käsitekartaksi tehtävään liittyvät oikeudelliset ongelmat. 

•	Pohdi seuraavaksi ongelmiin sovellettavia oikeudellisia ratkaisuja. 

•	Määrittele vastauksen avainkäsitteet. Käytä vastauksessasi mahdollisimman täsmällisesti näitä oikeudellisia käsitteitä.

•	Huomaa, että ratkaiset tehtävää nimenomaan oikeudellisesta näkökulmasta etkä arkiajattelun, mielipiteiden tai tunteiden pohjalta. 

•	Vastausta kirjoittaessasi perustele ratkaisusi sekä järkevästi että oikeudellisesti. 

•	Muista keskittyä pelkästään olennaisiin tietoihin, koska täten osoitat hallitsevasi asian.

•	Selvennä asiaa tarvittaessa havainnollisin esimerkein.

•	Huomaa, että sinulta edellytetään erilaista vastaustapaa erilaisissa tehtävissä. 
•	Käsitteiden määrittely on tehtävä lyhyesti ja tiiviisti sekä esimerkein havainnollistamalla. 
•	Asioiden vertailemisen on oltava nimenomaan vertailemista sekä erojen ja yhtäläisyyksien osoittamista eikä pelkkää asioiden yksittäistä kuvaamista. 
•	Perusteluja pyydettäessä on tärkeää tarkastella asiaa monelta kannalta.
•	Asian arvioiminen edellyttää myös oman kannan perustelua oikeudellisin käsittein.

•	Muista myös, että kiitettävässä vastauksessa ratkaisua on käsiteltävä monipuolisesti ja tapauksesta riippuen eri näkökulmista arvioiden, vertaillen tai pohdiskellen.